Document ID: /roh_data/filtered/fineweb-2-filterrobots_roh.jsonl.gz/72861

Per la controlla periodica da vehichels datti ina nova halla. Per 2,7 milliuns francs ha cumenzà la construcziun dal bajetg. Il chantun Grischun planisescha da cumenzar cun controllas l'atun 2024.
Infurmaziuns davart la construcziun
Tenor il chantun vegnia la halla bajegiada a moda persistenta. Auter che la platta dal palantschieu vegn fatg diever da lain. Las incumbensas da bajegiar haja il chantun dà per gronda part ad interpresas localas. Il nov bajetg è sper la basa da mantegniment da vias. El cumpiglia sper l'indriz da controlla biros e localitads per far examens teoretics.
Durant las lavurs da construcziun cuntinuescha il manaschi en il lieu vertent a Roveredo. Il credit da 2,7 milliuns francs ha il Cussegl grond approvà il 2022. Las infurmaziuns davart la construcziun ha la regenza grischuna purschì en ina communicaziun da medias.